CELEX: 52012XP0326
Language: hu
Date: 2012-09-12 00:00:00
Title: A Parlament határozata arról, hogy nem emel kifogást egy felhatalmazáson alapuló jogi aktus ellen: több tagállamra kiterjedő együttműködés és tárgyalások a tej- és tejtermék-ágazatban Az Európai Parlament határozata arról, hogy nem emel kifogást az 1234/2007/EK tanácsi rendeletnek a tej- és tejtermék-ágazati termelői szervezetek több tagállamra kiterjedő együttműködése és szerződésre irányuló tárgyalásai tekintetében történő kiegészítéséről szóló 2012. június 28-i felhatalmazáson alapuló bizottsági rendelet ellen (12020-12 – C(2012)4297 – 2012/2780 (RPS)

3.12.2013   
            
            
               HU
            
            
               Az Európai Unió Hivatalos Lapja
            
            
               CE 353/76
            
         2012. szeptember 12., szerdaA Parlament határozata arról, hogy nem emel kifogást egy felhatalmazáson alapuló jogi aktus ellen: több tagállamra kiterjedő együttműködés és tárgyalások a tej- és tejtermék-ágazatban
   P7_TA(2012)0326
   Az Európai Parlament határozata arról, hogy nem emel kifogást az 1234/2007/EK tanácsi rendeletnek a tej- és tejtermék-ágazati termelői szervezetek több tagállamra kiterjedő együttműködése és szerződésre irányuló tárgyalásai tekintetében történő kiegészítéséről szóló 2012. június 28-i felhatalmazáson alapuló bizottsági rendelet ellen (12020-12 – C(2012)4297 – 2012/2780 (RPS)
   2013/C 353 E/10
   
      Az Európai Parlament,
   
               —
            
            
               tekintettel a Bizottság felhatalmazáson alapuló rendeletére (C(2012)4297),
            
         
               —
            
            
               tekintettel a Bizottság 2012. július 27-i levelére, amelyben kéri a Parlamentet, hogy nyilatkozzon arról, hogy nem fog kifogást emelni a felhatalmazáson alapuló rendelet ellen,
            
         
               —
            
            
               tekintettel az Európai Unió működéséről szóló szerződés 290. cikkére,
            
         
               —
            
            
               tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen a rendelet 126e. cikkének (1) bekezdésére, valamint 196a. cikkének (5) bekezdésére,
            
         
               —
            
            
               tekintettel eljárási szabályzata 87a. cikkének (6) bekezdésére,
            
         
               —
            
            
               tekintettel arra, hogy az eljárási szabályzata 87a. cikke (6) bekezdésének harmadik és negyedik francia bekezdésében említett határidőn belül – amely 2012. szeptember 11-én járt le – nem érkezett kifogás,
            
         
               A.
            
            
               mivel a Bizottság hangsúlyozta, hogy a Parlamentnek fontos lenne 2012. október 3. előtt meghoznia határozatát, mivel az alap-jogalkotási aktusnak a tej- és tejtermékágazatban működő termelői szervezetek szerződéses tárgyalásaira vonatkozó rendelkezései ettől az időponttól kezdve alkalmazandók,
            
         
               B.
            
            
               mivel a Tanács 2012. július 16-án úgy határozott, hogy kéri a felhatalmazáson alapuló rendelet elleni kifogás megfogalmazására vonatkozó határidő két hónappal, azaz 2012. október 28-ig történő meghosszabbítását, valamint hogy tudomásul veszi annak fontosságát, hogy 2012. október 3. előtt eldöntse, hogy emel-e kifogást a szóban forgó rendelet ellen, és erről 2012. július 17-i levelében tájékoztatta a Parlamentet,
            
         
               1.
            
            
               kijelenti, hogy nem emel kifogást a felhatalmazáson alapuló rendelet ellen;
            
         
               2.
            
            
               utasítja elnökét, hogy továbbítsa ezt a határozatot a Tanácsnak és a Bizottságnak.
            
         
      (1)  HL L 299., 2007.11.16., 1. o.